[{"text_idx": "#000002", "text": "Cymerodd y myfyrwyr ran yn ein rhaglen gyflogadwyedd Dyfodol, oedd yn cyfri tuag at fodiwl \u201cCyflogadwyedd Cynaliadwy a Sgiliau Awdurdodol\u201d eu graddau."}, {"text_idx": "#000003", "text": "Gofynnwyd i\u2019r myfyrwyr ymgymryd a\u0302\u2019r modiwl er mwyn eu paratoi ar gyfer byd gwaith a\u2019r diwydiant y byddant yn dewis gweithio ynddo. Yn ogystal a\u0302 mynd ar leoliad gwaith, roedd gofyn i\u2019r myfyrwyr ddangos dealltwriaeth o\u2019u diwydiannau dewisedig a gwella eu sgiliau sy\u2019n gysylltiedig a\u0302 gwaith."}, {"text_idx": "#000004", "text": "Gan roi pwyslais ar ganlyniadau allweddol y modiwl a thrwy weithio ar y cyd a\u0302\u2019r tiwtor Marc O\u2019Kelly, darparodd ti\u0302m Dyfodol weithdai gweddus oedd yn cefnogi cyrhaeddiad modiwlau\u2019r myfyrwyr. Roedd y sesiynau yn cynnwys:"}, {"text_idx": "#000005", "text": "Sgiliau CV a ffurflenni cais\nDatblygu ystod eang o sgiliau a phrofiadau sy\u2019n gysylltiedig a\u0302 gyrfa\nCydnabod cryfderau a rhinweddau personol\nSgiliau cyflogadwyedd gan gynnwys hydwythedd, creadigrwydd, arweinyddiaeth, trafod, a chyfathrebu\nY Cyfryngau cymdeithasol ag o\u0302l troed digidol"}, {"text_idx": "#000006", "text": "Cynhaliwyd sesiwn olaf y rhaglen ar ffurf \u201cThe Apprentice\u201d, ble bu\u2019r myfyrwyr yn gorfod cwblhau ffug gyfweliadau gan arbenigwyr o\u2019r diwydiant. Profwyd y myfyrwyr ar yr hyn yr oeddent wedi\u2019i ddysgu, gyda\u2019r canlyniadau yn ffurfio rhan o gredydau eu haseiniad. Cymerodd y myfyrwyr ran mewn tri chyfweliad yr un, ac roedd yr adborth gan y cyfwelwyr, (o ystyried nad oeddent wedi cwrdd a\u0302\u2019r myfyrwyr o\u2019r blaen) yn anhygoel o gadarnhaol. Clodforwyd y myfyrwyr ar safon uchel eu CV\u2019s, eu hagwedd bositif a\u2019r ffordd y cyflwynid eu hunain ar faterion, sgiliau a phrofiadau perthnasol. Roedd rhai o\u2019r cyfwelwyr wedi rhoi sylw i broffiliau cyfryngau cymdeithasol y myfyrwyr, a chafwyd eu plesio\u2019n fawr gan bresenoldeb proffesiynol y myfyrwyr ar-lein, yn enwedig ar eu proffiliau LinkedIn, sef pwnc a gwmpaswyd yn un o weithdai\u2019r rhaglen."}, {"text_idx": "#000008", "text": "\u201cRoedd hi\u2019n amlwg bod y myfyrwyr wedi paratoi\u2019n drylwyr ar gyfer eu cyfweliadau a aseswyd. Gwnaeth y lefelau uchel o broffesiynoldeb a\u2019r cyfathrebu soffistigedig a ddefnyddiwyd gan yr holl unigolion argraff fawr arnaf. Roedd hi\u2019n bleser cael cyfarfod a\u0302 grw\u0302p mor frwdfrydig o unigolion ifanc a dymunaf bob lwc iddynt ar eu gyrfaoedd cyfredol.\u201d"}, {"text_idx": "#000009", "text": "I lawer o gyflogwyr, mae recriwtio\u2019r bobl gywir yn golygu edrych tu hwnt i gymwysterau cymhwysol. Mae llawer yn edrych am ystod eang o sgiliau, phrofiad a\u2019r potensial i gyfrannu i lwyddiant a hirhoedledd y cwmni. Mae\u2019r rhaglen Dyfodol wedi rhoi mantais gystadleuol i\u2019r grw\u0302p yma o fyfyrwyr ac wedi eu rhoi mewn sefyllfa dda er mwyn rhoi hwb cychwynnol i\u2019w siwrneiau gyrfaol cyffrous."}, {"text_idx": "#000011", "text": "\u201cMae\u2019r gefnogaeth sydd wedi cael ei ddangos gan Gwell Swyddi, Gwell Dyfodol wedi bod yn anhygoel. Mae\u2019r myfyrwyr wedi datblygu eu sgiliau cyflogadwyedd cymhwysol a\u2019u hyder i ymgeisio ar gyfer swyddi priodol sy\u2019n ymwneud a\u0302 chwaraeon. Mae\u2019r broses wedi bod yn hynod o fuddiol i\u2019r cwrs ac edrychwn ymlaen at gydweithio yn y dyfodol agos.\u201d"}, {"text_idx": "#000015", "text": "Bydd ti\u0302m Gwell Swyddi, Gwell Dyfodol yn parhau i gefnogi\u2019r myfyrwyr, gan ddarparu cyngor ac arweiniad wrth iddynt baratoi i ddechrau eu taith yrfaol. Mae cymorth hefyd ar gael i fyfyrwyr ar draws y Coleg ehangach drwy gyfres o weithgareddau teulu \u2018Dyfodol\u2019. Mae\u2019r cymorth yn cynnwys:"}, {"text_idx": "#000016", "text": "\u2018Academi Dyfodol\u2019, sydd wedi ei anelu at fyfyrwyr Lefel A nad ydynt yn symud ymlaen i astudio ar lefel Addysg Uwch ar ddiwedd eu cwrs. Mae\u2019r Academi\u2019n darparu rhaglen o weithgareddau a gynlluniwyd i ddatblygu llwybr cyflogaeth unigol ar gyfer pob myfyriwr, gyda\u2019r nod o symud yn syth i gyflogaeth neu brentisiaeth ar o\u0302l cwblhau eu hastudiaethau Lefel A.\n\u2018Hybiau Dyfodol\u2019, sy\u2019n cynnwys cyngor a chymorth cyflogadwyedd uniongyrchol ar gampysau Tycoch a Gorseinon. Nod yr hybiau yw cefnogi\u2019r myfyrwyr i drosglwyddo\u2019n llwyddiannus i fyd gwaith drwy gyfuniad o wybodaeth a sgiliau gyrfaol, cyngor gyflogadwyedd uniongyrchol a chymorth a chyngor. Gallant hefyd gynorthwyo myfyrwyr i ddod o hyd i gyflogaeth ran-amser wrth ymgymryd a\u0302\u2019u hastudiaethau yn y coleg.\nCymorth ar gyflogadwyedd sydd wedi\u2019i deilwra ar gyfer cwricwla ac ardaloedd dysgu unigol."}]